देवास - मुख्यमंत्री शिवराजसिंह चौहान ने कहा है कि ओला प्रभावित किसानों को उनके नुकसान की बीमा कम्पनी की ओर से एक-एक पाई दिलाई जायेगी। उन्होंने अधिकारियों से कहा कि जिन किसानों की 50 प्रतिशत से अधिक फसल नष्ट हुई है, उन्हें 100 प्रतिशत नुकसान मानकर राहत दी जाये। मुख्यमंत्री श्री चौहान आज देवास जिले के सतवास क्षेत्र के ग्राम बेड़गाँव एवं इकलेरा में ओलावृष्टि से फसलों को पहुँचे नुकसान का निरीक्षण कर रहे थे। उन्होंने किसानों से चर्चा कर ओला वृष्टि से हुए नुकसान की जानकारी ली। दौरे के समय पूर्व सांसद श्री नन्दकुमार सिंह चौहान, विधायक सर्वश्री चम्पालाल देवड़ा, दीपक जोशी, बृजमोहन धूत एवं राजेन्द्र वर्मा भी उनके साथ थे।
 मुख्यमंत्री श्री चौहान ने कहा कि आपदाग्रस्त किसानों की बैंक ऋण की वसूली स्थगित की जायेगी। अल्प अवधि ऋण को मध्यावधि ऋण में बदला जायेगा। किसान अपने ऋण को तीन साल की आसान किश्तों में चुका सकेंगें। किसानों को कोई ब्याज नहीं देना होगा और ब्याज की राशि राज्य सरकार भरेगी। मुख्यमंत्री श्री चौहान ने कहा कि जिले के जिन क्षेत्रों में फसलों को व्यापक नुकसान हुआ है, वहाँ किसानों से बिजली के बिल की वसूली भी नहीं की जायेगी। किसानों के पुराने बिजली के बिलों का सरचार्ज माफ होगा, मूल बिल की आधी राशि प्रदेश सरकार भरेगी।
 मुख्यमंत्री श्री चौहान ने किसानों से कहा कि वे गर्मी की फसल लें, जिन खेतों के कुओं में पानी रहेगा वहाँ मोटर लगाकर सिंचाई की व्यवस्था की जायेगी। उन्होंने अधिकारियों से ओला प्रभावित क्षेत्रों में राहत कार्य प्रारंभ किये जाने के भी निर्देश दिये।
 मुख्यमंत्री के देवास पहुँचने पर जब कुछ कार्यकर्त्ताओं ने स्वागत का प्रयास किया तो उन्होंने स्पष्ट रूप से इंकार किया। उन्होंने कहा कि मैं यहाँ किसानों के दुःख-दर्द बाँटने तथा उन्हें राहत देने के लिये आया हूँ। उन्होंने ग्राम इकलेरा की चार वर्षीय बालिका गौरी का एक पैर छोटा होने चलने में हो रही दिक्कतों को देखते हुए उसका शीघ्र ईलाज करवाने एवं सहायता राशि दिये जाने के निर्देश भी जिला कलेक्टर को दिये। मुख्यमंत्री श्री चौहान ने ओला वृष्टि से प्रभावित किसानों का तत्काल सर्वे करवाने तथा जिला प्रशासन की ओर से राहत राशि शीघ्र वितरित किये जाने की कार्यवाही की प्रशंसा की।
 
देवास - मुख्यमंत्री शिवराजसिंह चौहान ने कहा है कि ओला प्रभावित किसानों को उनके नुकसान की बीमा कम्पनी की ओर से एक-एक पाई दिलाई जायेगी। उन्होंने अधिकारियों से कहा कि जिन किसानों की पचास प्रतिशत से अधिक फसल नष्ट हुई है, उन्हें एक सौ प्रतिशत नुकसान मानकर राहत दी जाये। मुख्यमंत्री श्री चौहान आज देवास जिले के सतवास क्षेत्र के ग्राम बेड़गाँव एवं इकलेरा में ओलावृष्टि से फसलों को पहुँचे नुकसान का निरीक्षण कर रहे थे। उन्होंने किसानों से चर्चा कर ओला वृष्टि से हुए नुकसान की जानकारी ली। दौरे के समय पूर्व सांसद श्री नन्दकुमार सिंह चौहान, विधायक सर्वश्री चम्पालाल देवड़ा, दीपक जोशी, बृजमोहन धूत एवं राजेन्द्र वर्मा भी उनके साथ थे। मुख्यमंत्री श्री चौहान ने कहा कि आपदाग्रस्त किसानों की बैंक ऋण की वसूली स्थगित की जायेगी। अल्प अवधि ऋण को मध्यावधि ऋण में बदला जायेगा। किसान अपने ऋण को तीन साल की आसान किश्तों में चुका सकेंगें। किसानों को कोई ब्याज नहीं देना होगा और ब्याज की राशि राज्य सरकार भरेगी। मुख्यमंत्री श्री चौहान ने कहा कि जिले के जिन क्षेत्रों में फसलों को व्यापक नुकसान हुआ है, वहाँ किसानों से बिजली के बिल की वसूली भी नहीं की जायेगी। किसानों के पुराने बिजली के बिलों का सरचार्ज माफ होगा, मूल बिल की आधी राशि प्रदेश सरकार भरेगी। मुख्यमंत्री श्री चौहान ने किसानों से कहा कि वे गर्मी की फसल लें, जिन खेतों के कुओं में पानी रहेगा वहाँ मोटर लगाकर सिंचाई की व्यवस्था की जायेगी। उन्होंने अधिकारियों से ओला प्रभावित क्षेत्रों में राहत कार्य प्रारंभ किये जाने के भी निर्देश दिये। मुख्यमंत्री के देवास पहुँचने पर जब कुछ कार्यकर्त्ताओं ने स्वागत का प्रयास किया तो उन्होंने स्पष्ट रूप से इंकार किया। उन्होंने कहा कि मैं यहाँ किसानों के दुःख-दर्द बाँटने तथा उन्हें राहत देने के लिये आया हूँ। उन्होंने ग्राम इकलेरा की चार वर्षीय बालिका गौरी का एक पैर छोटा होने चलने में हो रही दिक्कतों को देखते हुए उसका शीघ्र ईलाज करवाने एवं सहायता राशि दिये जाने के निर्देश भी जिला कलेक्टर को दिये। मुख्यमंत्री श्री चौहान ने ओला वृष्टि से प्रभावित किसानों का तत्काल सर्वे करवाने तथा जिला प्रशासन की ओर से राहत राशि शीघ्र वितरित किये जाने की कार्यवाही की प्रशंसा की।